Dimpués de conquerir Ankara, asegurando as posicions otomanas en o centro d'Anatolia, Murat I (1360-1389) conquirió Andrianoplin a l'Imperio Bizantín, fendo-ne a suya nueva capital, y dimpués conquirió o sud de Bulgaria. Dende 1363 os bizantins ya yeran eclipsaus por os otomans, estando-ne en a practica vasallos, pero os otomans no podeban prener Costantinoble porque o suyo exercito yera sobretot de caballería y incapable de setiar una ciudat fortificada d'esta mida. En 1388 o prencipato de Caramán atacó a os otomans en Anatolia, pero fue venciu con l'aduya de tropas bulgaras. Dimpués os otomans derrotoron a o prencipe serbo Lazaro en a batalla de Kosovo, on Murat morió.